बीकानेर 11 जून 2018। जनकवि हरीश भादानी न केवल रचनाकार थे बल्कि वे छात्र जीवन में छात्र नेता और उसके बाद मजलूम मजदूर मजबूर की आवाज उठाने वाले आंदोलन के अग्रणीय भी रहे। उन्होंने 80 के दशक में राजस्थानी भाषा साहित्य संस्कृति अकादमी को बीकानेर से स्थानांतरित होने से रोकने के लिए आत्मदाह की चेतावनी दी थी। हरीश भादानी को जन आंदोलन के तहत गिरफ्तारी से बचाने के लिए नंदकिशोर आचार्य सहित नगर के प्रबुद्ध जनों ने उन्हें एक शादी समारोह में से मकानों की छतों पर से लंघवा कर उनको भूमिगत किया था । इस तरह के और भी संस्मरण वरिष्ठ कवि संपादक साहित्यकार भवानी शंकर व्यास विनोद ने साझा किए। यह अवसर उपलब्ध करवाया प्रज्ञालय संस्थान एवं राजस्थानी युवा लेखक संघ ने 11 जून 2018 को नागरी भंडार कला दीर्घा में । दो दिवसीय अवरेख के पहले दिन नगर के संस्कृति कर्मियों और रचनाधर्मी वर्ग के प्रतिनिधियों ने ख़्यातनाम गीतकार एवं जनकवि हरीश भादाणी को नमन करते हुए उनके जन्मदिवस पर भादाणी की रचनाओं का हिंदी राजस्थानी अंग्रेजी संस्कृत पंजाबी आदि 7 भा…